Lapsen fyysinen rajoittaminen varhaiskasvatuksessa ja esiopetuksessa
Lapsen fyysisellä rajoittamisella tarkoitetaan kiinnipitämistä. Lapsen fyysinen rajoittaminen voi tulla kyseeseen vain viimesijaisena toimenpiteenä. Varhaiskasvatuksen henkilökunta voi lapsen rauhoittamiseksi pitää kiinni lapsesta, jos lapsi on vaaraksi itselleen tai muille henkilöille.
· Kiinnipitäminen on lapsen oman tai toisen henkilön hengen, terveyden tai turvallisuuden välittömän vaarantumisen vuoksi taikka omaisuuden merkittävän vahingoittumisen estämiseksi välttämätöntä.
Kiinnipitäminen voi pitää sisällään myös lapsen siirtämisen turvalliseen tilaan. (Opetushallitus)
Varhaiskasvatuslaki velvoittaa, että varhaiskasvatusympäristön on oltava kehittävä, oppimista edistävä sekä terveellinen ja turvallinen lapsen ikä, kehitys ja muut edellytykset huomioon ottaen. Lasta tulee suojata väkivallalta, kiusaamiselta ja muulta häirinnältä. Varhaiskasvatuksen tavoitteena on varmistaa kehittävä, oppimista edistävä, terveellinen ja turvallinen varhaiskasvatusympäristö. (Varhaiskasvatuslaki 3 §, 10 §)

Toteuttaminen
Kiinnipidon saa toteuttaa:
· Varhaiskasvatuksen henkilöstö
Lapsen fyysinen rajoittaminen perustuu rikoslain (luku 4, 4–5 §) mukaiseen hätävarjeluun silloin kun vähemmän rajoittavat toimet eivät ole riittäviä lapsen vahingollisen toiminnan estämiseksi.
Kiinnipitäminen ei ole sallittua ennakollisena toimenpiteenä ilman välitöntä vaaraa. Omaisuuden kohdalla kyse tulee olla merkittävästä vahingoittumisesta. Vähäisen vahingon suojaamiseksi toimenpide ei ole sallittu. Minkäänlaisten välineiden käyttö ei ole sallittua lapsen fyysisessä rajaamisessa ja kiinnipitäminen on lopetettava heti, kun se ei enää ole välttämätöntä lapsen toiminnan rauhoittamiseksi.
Kiinnipitäminen on viimesijaisin keino, johon saa ryhtyä vain, jos se on välttämätöntä. Kiinnipitoa ei missään tilanteessa käytetä kurinpitokeinona tai kasvatuksellisena menetelmänä. Kiinnipitoa ei voi tehdä lapsen tottelemattomuuden tai passiivisen vastarinnan vuoksi. Lapsen sanalliset uhkaukset tai loukkaava kielenkäyttö eivät oikeuta kiinnipitoa. 
Henkilöstön vastuulla on luoda varhaiskasvatukseen turvallinen oppimisympäristö, jossa ennakoidaan tilanteita ja käytetään monipuolisesti pedagogisia toimintatapoja kohdistuen lasten yksilöllisiin tarpeisiin.  Tuemme lasta tunnetilansa hallinnassa ja annamme lapselle turvaa, jotta hän kokee, ettei jää tunteidensa kanssa yksin. 
Kiinnipidon toteuttamisesta on laadittu varhaiskasvatuksen henkilöstölle tarkat ohjeistukset, miten ja milloin kiinnipitämiseen turvaudutaan. Varhaiskasvatuksen henkilökunta hallitsee kiinnipitoon liittyvän ohjeistuksen ja säädökset. Jokaisesta toteutuneesta kiinnipitotilanteesta kerrotaan viipymättä huoltajille. Kiinnipidon syyt, perusteet ja toteuttamistapa kirjataan sekä liitetään liitteeksi lapsen asiakirjoihin.
Henkilön perusoikeuksia voidaan rajoittaa ainoastaan silloin, kun rajoituksen käyttö perustuu lakiin ja sen käyttö täyttää vaatimukset sen välttämättömyydestä, suhteellisuudesta ja tarkoituksenmukaisuudesta. Huoltaja ei voi kieltää lapsensa fyysistä rajoittamista. Lapsen fyysinen rajoittaminen perustuu aina rikoslaissa tarkoitettuun hätävarjeluun tai pakkotilaan. (Opetushallitus)

Olemme saaneet tietoomme kiinnipitoon liittyvät säädökset ja ohjeistukset, joihin perustuen varhaiskasvatuksen henkilöstö toteuttaa lapsen fyysistä rajoittamista tarvittaessa.  

Varhaiskasvatusyksikkö:
Lapsen nimi:

Asiakirja käyty huoltajien kanssa läpi
Päivä:	
Varhaiskasvatuksen työntekijä:

Huoltajan nimi:
Allekirjoitus:



